SET ปิดลบ 9 จุดสวนตลาดตปท.หลังไม่ผ่านแนวต้าน 1,605 แนะจับตางบฯบจ.-ประชุมกนง.สัปดาห์หน้า
SET ปิดลบ 9 จุดสวนตลาดตปท.หลังไม่ผ่านแนวต้าน 1,605 แนะจับตางบฯบจ.-ประชุมกนง.สัปดาห์หน้า
1 พ.ย. 2562

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,592.52 จุด ลดลง 8.97 จุด หรือ 0.56% มูลค่าการซื้อขาย48,451.84 ล้านบาท
10 หุ้นกดดัชนีวันนี้

ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยในช่วงบ่ายนี้ปรับตัวลงสวนทางตลาดต่างประเทศ โดยตลาดหุ้นในภูมิภาคเอเชีย และตลาดในยุโรปต่างปรับตัวขึ้นกันทั้งนี้ Sentiment ตลาดบ้านเราเสียหลังจากที่หุ้น JAS ถูกขายออกมาอย่างหนัก ส่วนหนึ่งรับผลจาก Block trade ทำให้หุ้น JAS ร่วงแรง แล้วไปกดดันหุ้นตัวอื่นด้วย โดยเฉพาะหุ้นที่มีการเล่น Block trade มากจะต้องระวัง
นอกจากนี้ ในเชิงเทคนิคเมื่อดัชนีฯยังไม่ผ่านแนว 1,605 จุด คนก็ยังมองตลาดฯเป็นขาลง พร้อมให้ติดตามหลายปัจจัยในสัปดาห์หน้า ทั้งการทยอยประกาศผลประกอบการของบริษัทจดทะเบียนที่จะประกาศออกมามากในสัปดาห์หน้า, การประชุมคณะกรรมการนโยบายการเงิน (กนง.) ในวันที่ 6 พ.ย.นี้, MSCI จะประกาศการปรับน้ำหนักลงทุนครั้งใหม่, ความคืบหน้าสงครามการค้าระหว่างสหรัฐฯ–จีน รวมถึงตัวเลขเศรษฐกิจต่าง ๆ ที่ยังต้องติดตาม
ส่วนแนวโน้มการลงทุนในสัปดาห์หน้า นายถนอมศักดิ์ กล่าวว่า ตลาดฯคงจะแกว่งตัวในกรอบ โดยมีแนวรับ 1,580-1,570 จุด ส่วนแนวต้าน 1,605 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 5,058.15 ล้านบาท ปิดที่ 75.75 บาท  ลดลง  2.25 บาท
ADVANC มูลค่าการซื้อขาย 2,271.24 ล้านบาท ปิดที่ 225.00 บาท  ลดลง  4.00 บาท       
JAS มูลค่าการซื้อขาย 2,263.66 ล้านบาท ปิดที่ 4.38 บาท ลดลง 1.87 บาท
GPSC มูลค่าการซื้อขาย  2,213.28 ล้านบาท ปิดที่ 82.50 บาท  เพิ่มขึ้น 0.25 บาท
PTT มูลค่าการซื้อขาย 1,386.79 ล้านบาท ปิดที่ 45.25 บาท ราคาไม่เปลี่ยนแปลง
ตลาดหุ้นเอเชีย
